CELEX: 
Language: bg
Date: 2019-06-06 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за изменение на Регламент за изпълнение (ЕС) № 808/2014, Регламент за изпълнение (ЕС) № 809/2014 и Регламент за изпълнение (ЕС) № 908/2014 по отношение на финансовите инструменти, създадени по програмите за развитие на селските райони

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 6.6.2019 година
            
            
               за изменение на Регламент за изпълнение (ЕС) № 808/2014, Регламент за изпълнение (ЕС) № 809/2014 и Регламент за изпълнение (ЕС) № 908/2014 по отношение на финансовите инструменти, създадени по програмите за развитие на селските райони
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета
                  1
               , и по-специално член 8, параграф 3 от него, 
            
            
               като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета
                  2
               , и по-специално член 36, параграф 6 и член 62, параграф 2, буква а) от него,
            
            
               като има предвид, че:
            
            
               (1)Възможността за създаване на финансови инструменти, комбиниращи приноса по линия на европейските структурни и инвестиционни фондове с финансови продукти на Европейската инвестиционна банка в рамките на Европейския фонд за стратегически инвестиции, беше включена в член 38, параграф 1, буква в) от Регламент (ЕС) № 1303/2013 на Европейския парламент и на Съвета
                  3
                с Регламент (ЕС, Евратом) 2018/1046 на Европейския парламент и на Съвета
                  4
               .
            
            
               (2)Тази нова разпоредба се прилага също така за финансовите инструменти, създадени по програмите на Европейския земеделски фонд за развитие на селските райони (ЕЗФРСР). Някои правила за изпълнение, предвидени в Регламент за изпълнение (EС) № 808/2014 на Комисията
                  5
               , в Регламент за изпълнение (EС) № 809/2014 на Комисията
                  6
                и в Регламент за изпълнение (EС) № 908/2014 на Комисията
                  7
               , съдържат позоваване на финансовите инструменти, посочени в член 38, параграф 1 от Регламент (ЕС) № 1303/2013 преди изменението му с Регламент (ЕС, Евратом) № 2018/1046. По тази причина позоваването на новата буква в) от член 38, параграф 1 следва да се включи в съответните разпоредби на тези актове.
            
            
               (3)Поради това регламенти за изпълнение (ЕС) № 808/2014, (ЕС) № 809/2014 и (ЕС) № 908/2014 следва да бъдат съответно изменени.
            
            
               (4)Мерките, предвидени в настоящия регламент, са в съответствие със становището на Комитета за развитие на селските райони и на Комитета по земеделските фондове,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               В точка 10, буква в) от част 1 на приложение І към Регламент за изпълнение (ЕС) № 808/2014 втората алинея се заменя със следното:
            
            
               „Когато дадена мярка или тип операция със специфично процентно участие на ЕЗФРСР допринася за финансовите инструменти, посочени в член 38, параграф 1, букви б) и в) от Регламент (ЕС) № 1303/2013, в таблицата се посочват поотделно вноските за финансовите инструменти и за други операции, както и прогнозна сума от ЕЗФРСР, съответстваща на планирания принос към финансовия инструмент.“
            
            
               Член 2
            
            
               Регламент за изпълнение (ЕС) № 809/2014 се изменя, както следва:
            
            
               а) в член 48 параграф 6 се заменя със следното:
            
         
         
            
               „6. По отношение на финансовите инструменти, посочени в член 38, параграф 1, букви б) и в) от Регламент (ЕС) № 1303/2013, параграфи 1—5 от настоящия член не се прилагат относно вноската за финансовия инструмент, нито относно подпомагането за крайния получател. Прилагат се обаче членове 58 и 59 от Регламент (ЕС) № 1306/2013 и член 9 от Делегиран регламент (ЕС) № 480/2014 на Комисията*.
            
            
               *Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (
               
                  ОВ L 138, 13.5.2014 г., стр. 5
               
               ).“
            
            
               б) в член 51 параграф 5 се заменя със следното:
            
            
               „5. По отношение на финансовите инструменти, посочени в член 38, параграф 1, букви б) и в) от Регламент (ЕС) № 1303/2013, параграфи 1—4 от настоящия член не се прилагат относно вноската за финансовия инструмент, нито относно подпомагането за крайния получател. Прилагат се обаче членове 58 и 59 от Регламент (ЕС) № 1306/2013 и член 9 от Делегиран регламент (ЕС) № 480/2014.“
            
            
               Член 3
            
            
               В член 22, параграф 2 от Регламент за изпълнение (ЕС) № 908/2014 третата алинея се заменя със следното:
            
            
               „Що се отнася до финансовите инструменти, създадени в съответствие с член 38, параграф 1, букви б) и в) от Регламент (ЕС) № 1303/2013, разходите се декларират във връзка с референтните срокове, посочени в първа алинея, след като бъдат изпълнени условията за всяко следващо заявление за междинно плащане, залегнали в член 41, параграф 1 от посочения регламент.“
            
            
               Член 4
            
            
               Настоящият регламент влиза в сила на третия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 6.6.2019 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 347, 20.12.2013 г., стр. 487.
               
               
                  
                     (2)
                  
                        ОВ L 347, 20.12.2013 г., стр. 549.
               
               
                  
                     (3)
                  
                        Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).
               
               
                  
                     (4)
                  
                        Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).
               
               
                  
                     (5)
                  
                        Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 227, 31.7.2014 г., стр. 18).
               
               
                  
                     (6)
                  
                        Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).
               
               
                  
                     (7)
                  
                        Регламент за изпълнение (ЕС) № 908/2014 на Комисията от 6 август 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на разплащателните агенции и други органи, финансовото управление, уравняването на сметките, правилата за проверките, обезпеченията и прозрачността (ОВ L 255, 28.8.2014 г., стр. 59).